CELEX: 52015PC0389
Language: da
Date: 2015-08-21
Title: Forslag til RÅDETS AFGØRELSE om fastsættelse af den holdning, Unionen skal indtage på den 12. generalforsamling i OTIF for så vidt angår visse ændringer i konventionen om internationale jernbanebefordringer (COTIF) og dens tillæg

EUROPA-KOMMISSIONEN
            Bruxelles, den 21.8.2015
            COM(2015) 389 final
            2015/0180(NLE)
            Forslag til
            RÅDETS AFGØRELSE
            om fastsættelse af den holdning, Unionen skal indtage på den 12. generalforsamling i OTIF for så vidt angår visse ændringer i konventionen om internationale jernbanebefordringer (COTIF) og dens tillæg
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Begrundelse og formål
            
            
               
                  Forslaget til Rådets afgørelse har til formål at fastlægge Den Europæiske Unions holdning på den 12. generalforsamling i Den Mellemstatslige Organisation for Internationale Jernbanebefordringer (OTIF), som finder sted den 29.-30. september 2015, for så vidt angår visse ændringer i konventionen om internationale jernbanebefordringer (COTIF) og dens tillæg D (fælles regler om kontrakter om benyttelse af togvogne i international jernbanetrafik - CUV), F (fælles regler for godkendelse af tekniske standarder og vedtagelse af fælles tekniske beskrivelser til brug for jernbanemateriel, der anvendes i international transport - APTU) og G (fælles regler vedrørende teknisk godkendelse af jernbanemateriel, der anvendes i international transport - ATMF), som der skal træffes afgørelse om på generalforsamlingen.
               
            
            
               •Overensstemmelse med eksisterende politiske bestemmelser på området
            
            
               
                  De foreslåede ændringer af COTIF og dens tillæg, der er knyttet til EU-retten, har udtrykkeligt til formål at præcisere anvendelsesområdet for tillæg F og G og rollerne for ihændehaveren og den enhed, der har ansvaret for vedligeholdelse, i overensstemmelse med EU-retten, navnlig jernbanesikkerhedsdirektivet
                     1
                  .
               
            
            
               •Overensstemmelse med andre EU-politikker
            
            
               
                  De foreslåede ændringer af COTIF og dens tillæg har ingen direkte tilknytning til andre af Unionens politikker.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITET
            
            
               •Retsgrundlag
            
            
               
                  De ændringer af COTIF og dens tillæg, der skal drøftes på OTIF's generalforsamling, vedrører fælles regler for international transport til eller fra eller gennem Unionens område. Forslaget til Rådets afgørelse tager sigte på at fastlægge den holdning, der skal indtages på Unionens vegne i et organ, der er nedsat ved en aftale, når dette organ skal vedtage retsakter, der har retsvirkninger. Retsgrundlaget for forslaget til Rådets afgørelse er således artikel 91 i TEUF sammenholdt med artikel 218, stk. 9, i TEUF.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Europa-Kommissionen foreslår kun en EU-holdning for ændringer, som har en direkte tilknytning til EU-retten, navnlig hvad angår jernbaneinteroperabilitet og -sikkerhed, og for redaktionelle ændringer, som opdaterer navnet på Den Europæiske Union i overensstemmelse med Lissabontraktaten.
               
            
            
               •Proportionalitet
            
            
               
                  De væsentlige ændringer af COTIF og dens tillæg afklarer anvendelsesområdet for tillæg F og G samt rollerne for ihændehaveren og den enhed, der har ansvaret for vedligeholdelse, i overensstemmelse med EU-retten, navnlig jernbanesikkerhedsdirektivet. Unionens foreslåede holdning er helt i tråd med den holdning, der er fastlagt ved Rådets afgørelse af 24. juni 2014 om fastsættelse af den holdning, der skal indtages på vegne af Den Europæiske Union på det 25. møde i OTIF's revisionsudvalg (2014/699/EU)
                     2
                  .
               
            
            
               •Reguleringsmiddel/reguleringsform
            
            
               
                  Ifølge artikel 218, stk. 9, i TEUF skal Rådet på forslag af Kommissionen eller Unionens højtstående repræsentant for udenrigsanliggender og sikkerhedspolitik vedtage en afgørelse om fastlæggelse af, hvilken holdning der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer og kontrol af den eksisterende lovgivnings egnethed
            
         
         
            
               OTIF's revisionsudvalg har drøftet og stemt om forslag til ændring af COTIF og dens tillæg ved sit 25. møde den 25.-26. juni 2014, eller for så vidt angår den delvise revision af tillæg B (fælles regler for kontrakter om international befordring af gods med jernbane - CIM) ved skriftlig procedure
                  3
               . Den konsoliderede forklarende rapport er vedtaget af revisionsudvalget ved skriftlig procedure
                  4
               . Ændringerne af tillæg G (ATMF) og tillæg D (CUV) er blevet drøftet ved en række møder i de særlige arbejdsgrupper inden for Den Mellemstatslige Organisation for Internationale Jernbanebefordringer (OTIF). Både Europa-Kommissionen og Det Europæiske Jernbaneagentur (ERA) har sammen med en række medlemsstater deltaget aktivt i alle disse møder. Lignende drøftelser, som har fundet sted i de særlige OTIF-arbejdsgrupper med deltagelse af Europa-Kommissionen og flere medlemsstater vedrørende tillæg B (CIM) og E (fælles regler om kontrakten om anvendelse af infrastruktur i international jernbanetrafik - CUI), har ikke ført til formelle ændringsforslag, der skal vedtages ved den 12. generalforsamling. Derudover nedsatte Europa-Kommissionen en arbejdsgruppe bestående af EU-medlemsstater og repræsentanter for jernbanesektoren, som drøftede de ændringsforslag, som EU-medlemsstaterne havde fremsat, men som ikke blev drøftet på det 25. møde i OTIF's revisionsudvalg.
            
            
               •Høring af interesserede parter
            
            
               
                  Repræsentanter fra jernbanesektoren såsom Den Europæiske Jernbanesammenslutning (CER), Europæiske Jernbaneinfrastrukturforvaltere (EIM) Den Internationale Jernbanetransportkomité (CIT), Den Internationale Jernbaneunion (UIC), Den Europæiske Sammenslutning af Banegodsoperatører (ERFA) og Den Internationale Sammenslutning af Ihændehavere af Godsvogne (UIP) har deltaget aktivt i drøftelserne ved ovennævnte møder. 
               
            
            
               •Ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  De foreslåede ændringer af COTIF og dens tillæg, der vedrører EU-retten, er baseret på gældende EU-lovgivning, hvilket har været et af OTIF's udtrykkelige mål. Den holdning, Unionen skal indtage, er helt i tråd med den holdning, som Rådet vedtog for det 25. møde i OTIF's revisionsudvalg (Rådets afgørelse 2014/699/EU). Der var derfor ikke behov for en konsekvensanalyse for dette forslag.
               
            
            
               •Lovmæssig egnethed og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Forslaget har ingen konsekvenser for de grundlæggende rettigheder.
               
            
            
               4.VIRKNINGER FOR BUDGETTET
            
            
               
                  Forslaget har ingen budgetmæssige konsekvenser.
               
            
            
               5.ANDRE PUNKTER
            
            
               •Gennemførelsesplaner og overvågning, evaluering og rapportering
            
            
               
                  De vedtagne ændringer vil træde i kraft i henhold til de relevante bestemmelser i COTIF.  Der er ikke behov for overvågning, evaluering og rapportering på Den Europæiske Unions vegne.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for forslagets særlige bestemmelser
            
            
               Unionen tiltrådte COTIF i juli 2011 i medfør af Rådets afgørelse 2013/103/EU
                  5
               . COTIF er en blandet aftale, hvori både Unionen og alle medlemsstater er kontraherende parter. Afgørelsens bilag III fastlægger de interne ordninger for Rådet, medlemsstaterne og Kommissionen i forbindelse med OTIF-procedurer. I anliggender, hvor EU har enekompetence, stemmer EU med et antal stemmer svarende til stemmerne for alle medlemsstater, som er parter i COTIF. 26 EU-medlemsstater er også medlemmer af OTIF. En EU-medlemsstat har imidlertid ikke ratificeret COTIF fra 1999, mens tre EU-medlemsstater ikke har trukket deres erklæringer om ikke-anvendelse af tillæg E (CUI), F (APTU) og G (ATMF) tilbage; erklæringerne blev afgivet, dengang tillæggene endnu ikke var forenelige med EU-lovgivningen. Som følge heraf kan disse EU-medlemsstater ikke stemme om ændringer af bestemmelser, som de ikke selv anvender. OTIF har 44 aktive medlemsstater (to ikke-EU-medlemsstaters medlemsskab er suspenderet, indtil den internationale jernbanetrafik er genetableret, og to ikke-EU-medlemsstater har i overensstemmelse med COTIF's bestemmelser mistet deres stemmeret).
            
         
         
            
               I overensstemmelse med afsnit VI, artikel 34, i COTIF skal ændringer af selve konventionen, som generalforsamlingen vedtager, for alle kontraherende parters vedkommende træde i kraft tolv måneder efter, at to tredjedele af medlemsstaterne har godkendt disse ændringer, med undtagelse af de medlemsstater, der før ændringernes ikrafttræden har afgivet erklæring om, at de ikke godkender sådanne ændringer. Ændringer af konventionens tillæg, som generalforsamlingen vedtager, skal for alle kontraherende parters vedkommende træde i kraft tolv måneder efter, at halvdelen af de medlemsstater, der ikke har afgivet erklæring om ikke-anvendelse af de pågældende tillæg i deres helhed, har godkendt disse ændringer, med undtagelse af de medlemsstater, der før ændringernes ikrafttræden har afgivet erklæring om, at de ikke godkender sådanne ændringer.
            
            
               Generalforsamlingen kan på tidspunktet for vedtagelsen af en ændring fastsætte, at ændringen er af en sådan art, at enhver medlemsstat, som afgiver erklæring om manglende godkendelse, og som ikke har godkendt ændringen inden for en periode på atten måneder fra ændringens ikrafttræden, ved denne periodes udløb vil ophøre med at være medlem af OTIF.
            
            
               Når generalforsamlingens afgørelser vedrører konventionens tillæg, suspenderes anvendelsen af det pågældende tillæg i sin helhed fra det tidspunkt, hvor afgørelserne får virkning, for så vidt det vedrører trafik med og mellem de medlemsstater, der har afgivet erklæring om ikke-godkendelse af ændringerne.
            
            
               Fra den dato, hvor ændringerne af konventionen eller af dens tillæg træder i kraft, er de bindende for Unionen og dens medlemsstater, idet de udgør en integreret del af Unionens regelværk.
            
            
               Ifølge afsnit VII, artikel 38, i COTIF kan Den Europæiske Union som regional organisation, der er tiltrådt COTIF, udøve de rettigheder, som medlemmerne har i henhold til konventionen, i det omfang, der er tale om anliggender, der hører under Unionens kompetence. 
            
            
               Forslaget til Rådets afgørelse indeholder i bilaget en udførlig liste over de planlagte ændringer med angivelse af, hvilke ændringer som fremlagt af generalsekretæren ved den 12. generalforsamling der kan accepteres af Unionen. Visse påtænkte ændringer, navnlig ændringerne af artikel 12 og 20 i COTIF, såvel som ændringerne af tillæg D, F og G er knyttet til EU's lovgivning om jernbaneinteroperabilitet og -sikkerhed. De anses for hensigtsmæssige med henblik på en sikker og pålidelig international jernbanetransport, under hensyntagen til teknologiske fremskridt, og kan derfor støttes. Redaktionelle ændringer såsom ændringen af artikel 3 i COTIF opdaterer navnet på Den Europæiske Union i overensstemmelse med Lissabontraktaten (lignende ændringer af vedtaget på det 25. møde i revisionsudvalget for så vidt angår bestemmelser, der ligger inden for udvalgets kompetenceområde). For visse andre ændringer (navnlig dem, der vedrører administrationen og finansieringen af OTIF) foreslås der ikke en EU-holdning.
            
            
               2015/0180 (NLE)
            
            
               Forslag til
            
            
               RÅDETS AFGØRELSE
            
            
               om fastsættelse af den holdning, Unionen skal indtage på den 12. generalforsamling i OTIF for så vidt angår visse ændringer i konventionen om internationale jernbanebefordringer (COTIF) og dens tillæg
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 91, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Unionen tiltrådte konventionen om internationale jernbanebefordringer af 9. maj 1980 som ændret ved Vilniusprotokollen af 3. juni 1999 (i det følgende benævnt "COTIF-konventionen") i medfør af Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer (OTIF) om Den Europæiske Unions tiltrædelse af nævnte konvention
                  6
               .
            
            
               (2)Alle medlemsstater med undtagelse af Cypern og Malta er kontraherende parter i og anvender COTIF-konventionen.
            
            
               (3)Det forventes, at generalforsamlingen, som er nedsat i henhold til artikel 13, § 1, litra a), i COTIF-konventionen, ved sit 12. møde den 29.-30. september 2015 vil træffe afgørelse om visse ændringer af COTIF-konventionen såvel som konventionens tillæg D (fælles regler om kontrakter om benyttelse af togvogne i international jernbane trafik - CUV), F (fælles regler for godkendelse af tekniske standarder og vedtagelse af fælles tekniske beskrivelser til brug for jernbanemateriel, der anvendes i international transport - APTU) og G (fælles regler vedrørende teknisk godkendelse af jernbanemateriel, der anvendes i international transport - ATMF).
            
            
               (4)Unionens holdning vedrørende de pågældende punkter skal vedtages efter artikel 218, stk. 9, i TEUF, eftersom de afgørelser om ændringer, der skal træffes af generalforsamlingen, har retsvirkning, og emnet hører under Unionens kompetence.
            
            
               (5)Ændringerne i COTIF-konventionen har til formål at a) ajourføre de opgaver, som varetages af det tekniske ekspertudvalg, og bringe henvisningen til definitionen af "ihændehaver" i overensstemmelse med EU-lovgivningen, og b) ændre visse regler om finansieringen af OTIF, dens revision og rapportering, såvel som mindre administrative ændringer.
            
            
               (6)Ændringerne i tillæg D (CUV), som fremlagt af OTIF's generalsekretær, skal præcisere, hvilken rolle ihændehaveren og den enhed, der har ansvaret for vedligeholdelse, spiller i forbindelse med kontrakterne om brug af køretøjer i international jernbanetrafik.
            
         
         
            
               (7)Ændringerne i tillæg G (ATMF) og F (APTU) sigter mod at præcisere deres anvendelsesområde ved at slette henvisningen til "andet jernbanemateriel".
            
            
               (8)Ovennævnte ændringer hører under Unionens kompetence og er i overensstemmelse med Den Europæiske Unions strategiske målsætninger, hvorfor Unionen bør støtte dem.
            
            
               (9)Unionens holdning, der er vedlagt som bilag til denne afgørelse, bør derfor vedtages. Unionens holdning bør repræsenteres på generalforsamlingen —
            
            
               VEDTAGET DENNE AFGØRELSE: 
            
            
               Artikel 1
            
            
               1.
                     Den holdning, som Den Europæiske Union skal indtage på den 12. generalforsamling inden for rammerne af konventionen om internationale jernbanebefordringer, skal være i overensstemmelse med bilaget til denne afgørelse.
            
            
               2.
                     Unionens repræsentanter ved generalforsamlingen kan uden yderligere afgørelse truffet af Rådet tilslutte sig mindre ændringer af de dokumenter, der er nævnt i bilaget til denne afgørelse.
            
            
               Artikel 2
            
            
               De afgørelser, der træffes af generalforsamlingen, offentliggøres i Den Europæiske Unions Tidende med angivelse af deres ikrafttræden.
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Artikel 4
            
            
               Denne afgørelse er rettet til Kommissionen og medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  Europa-Parlamentets og Rådets direktiv 2004/49/EF af 29. april 2004 om jernbanesikkerhed i EU og om ændring af Rådets direktiv 95/18/EF om udstedelse af licenser til jernbanevirksomheder og direktiv 2001/14/EF om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering (jernbanesikkerhedsdirektivet) (EUT L 164 af 30.4.2004, s. 44) som ændret ved flere retsakter, navnlig Europa-Parlamentets og Rådets 2008/110/EF (EUT L 345 af 23.12.2008, s. 62). 
               
               
                  
                     (2)
                  Rådets afgørelse af 24. juni 2014 om fastsættelse af den holdning, Unionen skal indtage på det 25. møde i OTIF's revisionsudvalg for så vidt angår visse ændringer i konventionen om internationale jernbanebefordringer (COTIF) og tillæggene dertil, EUT L 293 af 9.10.2014, s. 26.
               
               
                  
                     (3)
                  Cirkulære fra OTIF's revisionsudvalg A 55-25/505.2015 af 23.4.2015.
               
               
                  
                     (4)
                  Cirkulære fra OTIF's revisionsudvalg A 55-25/504.2015 af 23.4.2015.
               
               
                  
                     (5)
                  Rådets afgørelse af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999, EUT L 51 af 23.2.2013, s. 1.
               
               
                  
                     (6)
                  EUT L 51 af 23.2.2013, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 21.8.2015
            COM(2015) 389 final
            BILAG
            til
            Rådets afgørelse
            om fastsættelse af den holdning, Unionen skal indtage på den 12. generalforsamling i OTIF for så vidt angår visse ændringer i konventionen om internationale jernbanebefordringer (COTIF) og dens tillæg
            
               
         
         
            
               BILAG
            
            
               til
            
            
               Rådets afgørelse
            
            
               om fastsættelse af den holdning, Unionen skal indtage på den 12. generalforsamling i OTIF for så vidt angår visse ændringer i konventionen om internationale jernbanebefordringer (COTIF) og dens tillæg
            
            
               1.Indledning
            
            
               Generalsekretæren for Den Mellemstatslige Organisation for Internationale Jernbanebefordringer (OTIF) har indkaldt til organisationens 12. generalforsamling i Bern den 29.-30. september 2015.
            
            
               Formålet med dette dokument er at fastsætte den koordinerede holdning, som EU skal indtage på generalforsamlingen. Dokumentet er udarbejdet af GD MOVE bistået af andre af Kommissionens tjenestegrene.
            
            
               2.Dokumenter, som der henvises til
            
            
               De dokumenter, der vedrører dagsordenen, blev rundsendt til OTIF's medlemsstater den 15. maj 2015 og kan tilgås på OTIF's websted på adressen: 
               
                  http://www.otif.org/en/law/general-assembly/working-documents-concerning-revision-of-cotif.html
               
               .
            
            
               3.Kommentarer til hvert punkt på dagsordenen
            
            
               Punkt 1. Valg af formand og næstformænd
            
            
               Dokument: ingen. 
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 2. Vedtagelse af dagsordenen
            
            
               Dokumenter: AG 12/2, AG 12/2 Add. 1.
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 3. Nedsættelse af mandatudvalget
            
         
         
            
               Dokument: ingen.
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 4. Tilrettelæggelse af arbejdet og oprettelse af de nødvendige udvalg
            
            
               Dokument: ingen.
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 5. Valg af generalsekretær for perioden 1. januar 2016 - 31. december 2018
            
            
               Dokumenter: AG 12/5, AG 12/5.1, AG 12/5.2.
            
            
               Udøvelse af stemmeret: MS.
            
            
               Koordineret holdning: ingen.
            
            
               Begge kandidater til posten er fra EU-medlemsstater (Østrig og Frankrig).
            
            
               Punkt 6. Medlemmer af OTIF - generel situation
            
            
               Dokument: AG 12/6.
            
            
               Udøvelse af stemmeret: ikke relevant.
            
            
               Koordineret holdning: ingen.
            
            
               Punkt 7. Budgetramme
            
            
               Dokumenter: AG 12/7.1, AG 12/7.2.
            
            
               Udøvelse af stemmeret: MS.
            
            
               Koordineret holdning: ingen.
            
         
         
            
               Punkt 8. Delvis revision af COTIF - basiskonventionen
            
            
               Dokumenter: AG 12/8, AG 12/8 Add. 1, AG 12/8 Add. 2.
            
            
               Udøvelse af stemmeret: MS.
            
            
               Koordineret holdning: 
            
            
               Ændringer af artikel 3 (internationalt samarbejde) skal støttes (redaktionel ændring, hvor der i stedet for "De Europæiske Fællesskaber" henvises til "Den Europæiske Union"). 
            
            
               Ændringer af artikel 12 (fuldbyrdelse af afgørelser, bilag) skal støttes, da der er tale om en ændring af definitionen af "ihændehaver" i overensstemmelse med EU-lovgivningen.
            
            
               Ændringer af artikel 20 (det tekniske ekspertudvalg) skal støttes, fordi det er nødvendigt at ajourføre de fælles regler for APTU og ATMF, så de er i overensstemmelse med EU-lovgivningen. 
            
            
               Andre ændringer: ingen EU-holdning.
            
            
               Punkt 9. Delvis revision af tillæg B (CIM UR)
            
            
               Dokument: AG 12/9.
            
            
               Udøvelse af stemmeret: MS.
            
            
               Koordineret holdning: Generalsekretærens rapport om fremskridtene med hensyn til at revidere dette tillæg og det fortsatte arbejde hermed tages til efterretning.
            
            
               Punkt 10. Delvis revision af tillæg D (CUV UR)
            
            
               Dokumenter: AG 12/10, AG 12/10 Add. 1, AG 12/10 Add. 2, AG 12/10 Add. 3.
            
            
               Udøvelse af stemmeret: EU.
            
            
               Koordineret holdning: 
            
            
               Ændringerne til artikel 9 og den forklarende rapport støttes i tråd med den holdning, som EU indtog på det 25. møde i OTIF's revisionsudvalg
                  1
               , eftersom de er med til at klarlægge, hvilken rolle ihændehaveren og den enhed, der har ansvaret for vedligeholdelse, spiller, i overensstemmelse med EU-lovgivningen. 
            
            
               Den nye artikel 1a, som Tyskland har fremlagt forslag om i dokument AG 12 Add. 3, blev drøftet og støttet af en EU-arbejdsgruppe med repræsentanter fra medlemsstaterne og jernbanesektoren, som mødtes den 26. november 2014. En lignende bestemmelse findes også i CIM (artikel 2 - offentligretlige forskrifter). Dette forslag bør følgelig også støttes.
            
            
               Punkt 11. Delvis revision af tillæg F (APTU UR)
            
            
               Dokument: AG 12/11.
            
         
         
            
               Udøvelse af stemmeret: EU.
            
            
               Koordineret holdning: Ændringen af artikel 3, der har til formål at præcisere anvendelsesområdet ved at slette henvisningen til "andet jernbanemateriel", og den relevante ændring af den forklarende rapport skal støttes.
            
            
               Punkt 12. Revision af tillæg G (ATMF UR)
            
            
               Dokument: AG 12/12.
            
            
               Udøvelse af stemmeret: EU.
            
            
               Koordineret holdning: Ændringen af artikel 1 og 3, der har til formål at præcisere anvendelsesområdet ved at slette henvisningen til "andet jernbanemateriel", og den relevante ændring af den forklarende rapport skal støttes.
            
            
               Punkt 13. Revideret og konsolideret forklarende rapport
            
            
               Dokumenter: AG 12/13, AG 12/13 Add.1-10.
            
            
               Udøvelse af stemmeret: MS.
            
            
               Koordineret holdning: Den reviderede og konsoliderede forklarende rapport tages til efterretning, og generalsekretæren bemyndiges til at inkludere de forklaringer, der vedtages af generalforsamlingen, vedrørende de ændringer af COTIF og dens tillæg, der vedtages af generalforsamlingen.
            
            
               Punkt 14. Harmoniseret jernbanelovgivning
            
            
               Dokument: AG 12/14.
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 15.: administrationsudvalgets aktivitetsrapport for perioden 1. oktober 2012 – 30. september 2015
            
            
               Dokument: AG 12/15.
            
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 16. Valg af administrationsudvalg for perioden 1. oktober 2015 - 30. september 2018 (sammensætning og formandskab)
            
            
               Dokument: AG 12/16.
            
         
         
            
               Udøvelse af stemmeret: MS.
            
            
               Koordineret holdning: ingen.
            
            
               Punkt 17. Foreløbig dato for den 13. generalforsamling
            
            
               Dokument: ingen.
            
            
               Udøvelse af stemmeret: ikke relevant.
            
            
               Koordineret holdning: ingen.
            
            
               Punkt 18. Eventuelt
            
            
               Dokument: foreligger ikke.
            
            
               Udøvelse af stemmeret: fastlægges på stedet, hvis nødvendigt.
            
            
               Koordineret holdning: fastlægges på stedet, hvis nødvendigt.
            
            
               Punkt 19. Generalforsamlingsmandater
            
            
               Dokument: foreligger ikke.
            
            
               Udøvelse af stemmeret: fastlægges på stedet, hvis nødvendigt.
            
            
               Koordineret holdning: fastlægges på stedet, hvis nødvendigt.
            
            
               Punkt 20. Rapporter fra udvalgene, hvis nødvendigt
            
            
               Dokument: foreligger ikke.
            
            
               Udøvelse af stemmeret: fastlægges på stedet, hvis nødvendigt.
            
            
               Koordineret holdning: fastlægges på stedet, hvis nødvendigt.
            
            
               Punkt 21. Vedtagelse af afgørelser, mandater, henstillinger og andre dokumenter fra generalforsamlingen (slutdokument)
            
            
               Dokument: foreligger ikke.
            
         
         
            
               Udøvelse af stemmeret: MS.
            
            
               Koordineret holdning: fastlægges på stedet.
            
         
         
            
                  
                     (1)
                  Rådets afgørelse af 24. juni 2014 om fastsættelse af den holdning, Unionen skal indtage på det 25. møde i OTIF's revisionsudvalg så vidt angår visse ændringer i konventionen om internationale jernbanebefordringer (COTIF) og dens tillæg (2014/699/EU), EUT L 293 af 9.10.2014, s. 26.